cyanic-selkie/wikianc huggingface dataset:
রাজা ভোজ বিমানবন্দর
উন্নয়ন
২০১৩ সালে, দেশের প্রথম বিমানবন্দর হিসাবে বিমানবন্দরটি তার ইউটিলিটি গ্রিড সিস্টেম চালানোর জন্য সৌর শক্তি ব্যবহার শুরু করে। জুন ২০১৩ সালে ১০০ কিলোওয়াট সৌর বিদ্যুৎ কেন্দ্রটি চালু করা হয়, ভবিষ্যতে বিমানবন্দরে ২ মেগাওয়াট সৌর বিদ্যুৎ কেন্দ্র স্থাপনের পরিকল্পনা রয়েছে।  বিমানবন্দরে রাতের জন্য অবতরণ সুবিধার জন্য একটি ইনস্ট্রুমেন্ট ল্যান্ডিং সিস্টেম (ILS) এবং বিমানবন্দরে ক্যাট-৬ (CAT VII) অগ্নি নির্বাপণ ব্যবস্থা রয়েছে।
ইন্টিগ্রেটেড টার্মিনাল
২৮ জুন ২০১১ সালে তৎকালীন বেসামরিক বিমা পরিবহন মন্ত্রী ওয়ায়লার রবি কর্তৃক ₹১৩৫ কোটি টাকা খরচে নতুন সমন্বিত টার্মিনাল উদ্বোধন হয়। বিমানবন্দরটিতে আন্তর্জাতিক টার্মিনাল নির্মাণের জন্য রাজ্য সরকার ৪০০ একর জমি দিয়েছে। টার্মিনাল ভবন ২৬,৯৩৬ বর্গ মিটার (২৮৯,৯৪০ বর্গ ফুট) এলাকায় নির্মিত হয়েছে এবং ভবনটিতে ১৪ টি চেক-ইন কাউন্টা, প্রবাসীদের জন্য ৪ টি ইমিগ্রেশন কাউন্টার এবং আগমনের জন্য ৬ টি অভিবাসন কাউন্টার রয়েছে। প্রতিটি আগমনের জন্য এবং প্রস্থান করার জন্য দুটি কাস্টমস কাউন্টার রয়েছে এবং নিরাপত্তা জন্য ছয়টি এক্স-রে মেশিন রয়েছে।
ফ্রান্সিসকো জাভিয়ের চিকো জিওর্নে
ফ্রান্সিসকো জাভিয়ের চিকো জিওর্নে কোবিয়ান (জন্মঃ ১৫ নভেম্বর ১৯৬০) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে জড়িত। ২০০০ থেকে ২০০৩ সাল পর্যন্ত তিনি গুয়ানাহুয়াতোর অঞ্চলের প্রতিনিধি হিসেবে মেক্সিকো কংগ্রেসের ৫৮তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতা হিসাবে দায়িত্ব পালন করেছিলেন।
স্কু-গ্দুং-'বার-বা
স্কু-গ্দুং-বার-বা র্ন্যিং মা ধর্মসম্প্রদায়ের অতিযোগ তত্ত্বের উপদেশবর্গ শিক্ষার মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের মধ্যে একটি তন্ত্র। বিমলমিত্র রচিত বি-মা-স্ন্যিং-থিগ গ্রন্থে এই তন্ত্র লিপিবদ্ধ রয়েছে।
রচনা
তিব্বতী ভাষায় রচিত স্কু-গ্দুং-বার-বা কোন গ্রন্থ থেকে অনুবাদ করা হয়েছে, তা নির্ণয় করা যায় না। শুধুমাত্র অতিযোগ তত্ত্বের উপদেশবর্গ শিক্ষায় এই তন্ত্রের উল্লেখ পাওয়া যায়। বিমলমিত্র ও পদ্মসম্ভবের পঁচিশজন শিষ্যের একজন স্কা-বা-দ্পাল-ব্র্ত্সেগ্স এই তন্ত্রটি অনুবাদ করেন।
হাবিলদার (চলচ্চিত্র)
থাম্ব|চলচ্চিত্রের পোস্টার হাবিলদার ১৯৯৩ সালে মুক্তিপ্রাপ্ত একটি বাংলা চলচ্চিত্র। সিনেমাটি বাংলাদেশের সিমান্তে চোরা-চালান ও একজন সৎ পুলিশের জীবন নিয়ে তৈরি। সম্পূর্ণ সিনেমাটি নির্মিত হয় বাংলাদেশ মায়ানমার সীমান্তবর্তী অঞ্চল টেকনাফে। এতে মূল চরিত্রে অভিনয় করেছেন আশি ও নব্বইয়ের দশকের জনপ্রিয় নায়ক জসিম। এই ছবির একটি ব‌্যতিক্রমী বিষয় হলো- বাংলা চলচিত্রের ড‌্যাশিং খলনায়ক মনোয়ার হোসেন ডিপজল নায়কের চরিত্রে অভিনয় করেন। এই ছবিতে ডিপজলকে ডিপু নামে পরিচয় করিয়ে দেন পরিচালক। এই সিনেমাটিতে খল নায়কের চরিত্রে অভিনয় করেন আহমেদ শরীফ। সিনেমাটির পরিচালক দেলোয়ার জাহান ঝন্টু।
২০১৭ উয়েফা সুপার কাপ
এই ম্যাচে রিয়াল মাদ্রিদ ম্যানচেস্টার ইউনাইটেডকে ২–১ গোলে হারিয়ে টানা দ্বিতীয় এবং সর্বমোট চতুর্থ বারের মতো উয়েফা সুপার কাপের শিরোপা জয়লাভ করতে সক্ষম হয়।
বিস্তারিত
উয়েফা চ্যাম্পিয়নস লীগ বিজয়ী দল প্রশাসনিক উদ্দেশ্যে এই ম্যাচের "হোম" উপাধি লাভ করেছে।
মীরসরাই কলেজ
মীরসরাই কলেজ বাংলাদেশের একটি শিক্ষাপ্রতিষ্ঠান।
অবস্থান
বাংলাদেশের চট্টগ্রাম জেলার অন্তর্গত মীরসরাই পৌরসভায় এ কলেজটি অবস্থিত।
ইতিহাস ১৯৭৩ সালে প্রতিষ্ঠানটি প্রতিষ্ঠা পায়।
কার্যক্রম
কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) পর্যায়ে পড়াশোনার সুযোগও রয়েছে।
শামসুল হক (সাহিত্যিক)
শামসুল হক বাংলাদেশের শিশুসাহিত্যিক ছিলেন। শিশুসাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।
টিনটিনহাল বাগান
টিনটিনহাল বাগান (Tintinhull Garden), সমারসেটের ইংলিশ প্রদেশের ইয়োভিলের নিকট টিনটিনহালে অবস্থিত, একটি ছোটো ২০ শতকের চারু ও কারু শিল্প বাগান যা ১৭ শতাব্দীর আই গ্রেড এর একটি বাড়িকে ঘিরে আছে। সম্পত্তিটির মালিকানা ন্যাশনাল ট্রাস্টের। বছরে প্রায় ২৫,০০০ মানুষ এখানে পরিদর্শনে আসেন বাড়িটি ১৬৩০ সালে একটি ছোট খামারবাড়ি হিসাবে যাত্রা শুরু করে কিন্তু ১৮ শতকের দিকে এটি পরিবর্ধিত হয়ে বর্তমান রূপ লাভ করে। শতাব্দী ধরে এই বাড়িটির স্বত্বাধিকারী ছিলো ন্যাপার পরিবারের। ১৯৫৪ সালে এটাকে ন্যাশনাল ট্রাস্টকে দেওয়া হয়। হিডকট ম্যানোর গার্ডেন এর ছাঁচে একে  চারু ও কারু শিল্প রূপ দেওয়া হয়। এটা মূলত ফিলিস রেইস দ্বারা নির্মিত এবং পেনেলোপি হবহাউস দ্বারা উন্নত হয়।
বাড়ি
মূল খামারবাড়িটি যেটি বর্তমানে টিনটিনহাল বাড়িতে রূপ নিয়েছে, নির্মিত হয়েছিলো ১৬৩০ সালে হ্যামস্টোনে। এটাকে নবরূপ প্রদান ও বর্ধিতকরণ আনুমানিক ১৭২২ সালের দিকে হয় যখন পশ্চিমের দিকে কিছু অংশ যুক্ত করা হয়। বাড়িটি ন্যাপার পরিবারের সম্পত্তি ছিল, যারা মঠ বিচ্ছেদের পরে জমিদারী লাভ করে এবং টিনটিন কোর্ট ও লাভ করে, যা উত্তরাধিকার সূত্রে পরিবারের ভিতরেই থাকে ১৮১৪ সালের কোনো এক সময় পর্যন্ত যখন এটি বিক্রি করে দেওয়া হয়। ন্যাপাররা এটিকে পিট পরিবারের নিকট তুলে দেয় ১৭৯১ সালে জন ন্যাপারের মৃত্যুর পরে। তারপর বেশ কয়েকবার মালিকানা বদল হল ১৮৩৫ সাল পর্যন্ত। ১৮৩৫ সালে জেরেমিয়া পেনি এতি ক্রয় করেন। ১৮৯৮ সালে তৎকালীন মালিক আর্থার কোবেট পূর্বদিকে একটি একচালা বর্ধিতাংশ যুক্ত করেন উদ্ভিদবিজ্ঞানী ডঃ এস জে এম প্রিন্স এর নিকট বিক্রি এর আগে। ১৯৩৩ সালে এটি ফিলিস রেস এবং তার স্বামী ক্যাপ্টঃ এফ ই রেস কিনে নেন। বাড়িটিতে ন্যাশনাল ট্রাস্ট এর অনেক ছবি আছে। যার মধ্যে জন এস গুডাল এর আঁকা বাড়ির সামনের একটা ছবি আছে।  বাড়িটি গ্রেড আই এর তালিকাভুক্ত। বাড়িটি ছুটির দিন এর জন্য ন্যাশনাল ট্রাস্ট এর মাধ্যমে বুকিং দেওয়া যায়।
গ্রুপমি
গ্রুপমি হল মাইক্রোসফটের মালিকানাধীন একটি মোবাইল গ্রুপ তাৎক্ষণিক বার্তাপ্রদানের অ্যাপ্লিকেশন। এটি বেসরকারি কোম্পানি গ্রুপমি দ্বারা ২০১০ সালের মে মাসে চালু করা হয়েছিল। আগস্ট ২০১১ সালে, গ্রুপমি প্রতি মাসে ১০০ মিলিয়নেরও বেশি বার্তা প্রদান করেছিল এবং জুন ২০১২ এর মধ্যে, এই সংখ্যাটি ৫৫০ মিলিয়নে উন্নীত হয়। ২০১৩ সালে, গ্রুপমি ১২ মিলিয়নেরও বেশি নিবন্ধিত ব্যবহারকারী ছিল।
তথ্যসূত্র
<references group="" responsive="1">
কাদুঙ্গালুর
কাদুঙ্গালুর (Kadungalloor) ভারতের কেরালা রাজ্যের এর্নাকুলাম জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কাদুনগল্লুর শহরের জনসংখ্যা হল ৩৫,৪৫১ জন। এর মধ্যে পুরুষ ৫০% এবং নারী ৫০%।
ভারতের ২০১১ সালের আদম শুমারি অনুসারে কাদুনগল্লুর শহরের জনসংখ্যা হল ৩৯,৬৬৬ জন। এর মধ্যে পুরুষ ১৯,৮৫২ এবং নারী ১৯,৮১৪ জন। এখানে সাক্ষরতার হার ৯৪.৫৮%, পুরুষদের মধ্যে সাক্ষরতার হার ৯৬.৪৮% এবং নারীদের মধ্যে এই হার ৯২.৭%। রাজ্যের সাক্ষরতার হার ৯৪%, তার চাইতে কাদুনগল্লুর এর সাক্ষরতার হার বেশি। এই শহরের জনসংখ্যার ১০.৪৭% হল ৬ বছর বা তার কম বয়সী।
গোলাবাড়ী রেলওয়ে স্টেশন
গোলাবাড়ী রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।
অবস্থান
গোলাবাড়ী রেলওয়ে স্টেশন আব্দুলপুর-পুরনো মালদা লাইনের আমনুরা-রহনপুর অংশে অবস্থিত।
পরিষেবা
গোলাবাড়ী রেলওয়ে স্টেশন দিয়ে যেসকল ট্রেন চলাচল করে সেগুলোর নাম নিম্নে উল্লেখ করা হলো:
সুধীর মুখোপাধ্যায়
সুধীর মুখোপাধ্যায় (১৯১৩ ― ২৭ ফেব্রুয়ারী ১৯৯৮) একজন বাঙালি স্বাধীনতা সংগ্রামী ও ভারতীয় কমিউনিস্ট পার্টির নেতা ছিলেন।
জীবনী
সুধীর মুখোপাধ্যায় হুগলি জেলা র দেবানন্দপুরে জন্মগ্রহন করেন। প্রথমে শ্রীসংঘ ও পরে অনুশীলন সমিতি তে যোগ দেন তিনি। বৃহত্তর রংপুর জেলা র কমিউনিস্ট পার্টির প্রথম সম্পাদক হন। তিনি বাংলাদেশে তেভাগা আন্দোলনেও গুরুত্বপূর্ণ ভূমিকা গ্রহণ করেন। ১৭ বছর কারাবাস করেন তিনি। দেশ বিভাগের পরে শাসক দলের দমনপীড়নের ফলে ভারতে চলে আসেন। হুগলি জেলায় কিষাণ সংঘের সদস্য ছিলেন ও পরে কৃষক আন্দোলনে সক্রিয় ভূমিকা নেন। পরবর্তী কালে ভারতের কমিউনিস্ট পার্টি তে যোগ দেন ও কমিউনিস্ট পার্টি হুগলি জেলা কমিটির নেতা হন। তেভাগা আন্দোলন কর্মী রানী মুখোপাধ্যায় তার স্ত্রী। তাঁর লিখিত বইটি হল রংপুর জেলার কৃষক আন্দোলনের ইতিহাস ও পার্টি।
মিশেল নিকোলিনি
মিশেল জোনাটো নিকোলিনি বা মিশেল নিকোলিনি (Michelle Zonato Nicolini'; জন্ম: ৫ জানুয়ারী, ১৯৮২) হলেন একজন ব্রাজিলিয়ান জিউ-জিতসু অনুশীলক এবং মিশ্র মার্শাল শিল্পী। তিনি রবার্ট ড্রাইসডেলের অধীনে একটি ব্ল্যাক বেল্ট অর্জন করেছেন। সর্বকালের সবচেয়ে অসামান্য প্রতিযোগিতামূলক গ্র্যাপলিং এবং বিজেজে রেকর্ড তার দখলে রয়েছে। ২০১৯ অনুসারে ৮x সোনার পদক নিয়ে তিনি বিয়াত্রিজ মেসকুইটার পরেই কালো বেল্ট স্তরে সর্বোচ্চ আইবিজেজেএফ ওয়ার্ল্ড চ্যাম্পিয়নশিপ শিরোপার জন্য দ্বিতীয় স্থান অধিকার করেছেন।
২০১৫ সালে নিকোলিনি পোলারিস প্রো গ্র্যাপলিং ইভেন্টে দুটি প্রতিযোগিতা করেছিলেন। এর একটিতে অ্যাঞ্জেলিকা গালভাওকে টোহোল্ডের মাধ্যমে পরাস্ত করেন এবং অপরটিতে আর্মবারের মাধ্যমে গেজারি মাটুদার কাছে হেরে যান।
তিনি বর্তমানে ওয়ান (ONE) চ্যাম্পিয়নশিপ এমএমএ সংস্থায় স্বাক্ষরিত রয়েছেন এবং এর আগে লিগ্যাসি ফাইটিং চ্যাম্পিয়নশিপে স্বাক্ষরিত হয়েছিলেন।
ব্রাজিলীয় জিউ-জিতসু রেকর্ড
ব্ল্যাক বেল্ট স্তরে মেজর আইবিজেজেএফ জি চ্যাম্পিয়নশিপে তিনি:-
ব্ল্যাক বেল্ট স্তরে মেজর আইবিজেজেএফ নোজি চ্যাম্পিয়নশিপে তিনি:-
তিনি ৪x এডিসিসি পদক বিজয়ী যার মধ্যে ১x সোনার, ২x রুপার এবং ১x ব্রোঞ্জের।
ছানি
ছানি হলো চোখের এমন একটি সমস্যা বা অসুখ যেখানে চোখের লেন্স অস্বচ্ছ বা ঘোলা হয়ে যায়, ফলে দেখতে অসুবিধা হয়।
চোখে ছানির কারণ
চোখে ছানি প্রধানত চারটি কারণে হতে পারে :
বার্ধক্য জনিত ছানি
বয়স বৃদ্ধির সাথে সাথে মানুষের শরীরে বিভিন্ন জটিল জৈব-রাসায়নিক পরিবর্তন হতে থাকে। এর প্রভাবে চোখের লেন্স আস্তে আস্তে অস্বচ্ছ হয়ে দৃষ্টিতে প্রতিবন্ধকতা সৃষ্টি করে। দৃষ্টি শক্তির এই অসুবিধা যদি স্বল্প পরিমানে থাকে, তবে চশমা ব্যবহারের মাধ্যমে কিছুদিন চালিয়ে নেয়া যেতে পারে। ছানি ধীরে ধীরে পরিপক্ব হতে থাকে এবং একটা নির্দিষ্ট সময় পর অপারেশনের মাধ্যমে ছানি অপসারন করতে হয়। ছানি কতটা পরিপক্ব তার উপর ভিত্তি করে একে তিনভাগে ভাগ করা হয় :
চোখ ব্যতীত শরীরের অন্য অসুখের কারণে
শরীরের যেসব অসুখের প্রভাবে চোখে ছানি পড়তে পারে :
আঘাতজনিত কারণে
যে চোখে আঘত লেগেছে, সেই চোখেই ছানি পড়ার সম্ভাবনা থাকে। তাই একচোখে ছানি পড়ার এটা অন্যতম কারণ। চোখের ভেতরে কিছু ঢুকে গেলে, ভারী কোন বস্তুর দ্বারা আঘাত পেলে, অবলোহিত রশ্মি বা অন্য কোন বিকিরনের (X-ray) ফলে এধরনের ছানি পড়তে পারে।
চিকিৎসা
ছানি পড়ার কারণ যাই থাকুক, চশমা দিয়ে যদি দৈনন্দিন কাজ করা না যায় তাহলে অপারেশন করে ছানি অপসারন করতে হবে। প্রধানত তিন ধরনের অপারেশন করা হয়ে থাকে :
ফ্যাকো (Phacoemulsification)
এটা সর্বাধুনিক প্রযুক্তি, এখানে খুবই ছোট ছিদ্রের মাধ্যমে ছানি অপসারন করা হয়। এরপর কৃত্রিম লেন্স (Foldable Intra-Ocular Lens) সংযোজন করা হয়। এই পদ্ধতির সুবিধা হল : চোখে সেলাই দেবার প্রয়োজন সাধারনত পড়ে না, রোগী দ্রুত আরোগ্য লাভ করে এবং অপারেশন পরবর্তী জটিলতা হওয়ার সম্ভাবনা খুবই কম। অত্যন্ত দামী ফ্যাকো মেশিন এবং এটা চালানোর জন্য প্রশিক্ষন ও দক্ষতা প্রয়োজন, তাই এই অপারেশন কিছুটা ব্যয়বহুল।
ECCE (Extra Capsular Cataract Extraction)
এক্ষেত্রে চোখের স্বচ্ছ কর্নিয়া ও সাদা অংশ (Sclera) এর মাঝ বরাবর কেটে ছানি বের করে আনা হয়। তারপর কৃত্রিম লেন্স (Foldable or Rigid Intra-Ocular Lens) সংযোজন করা হয়। কাটা স্থানটি সেলােই দিয়ে আটকে দেয়া হয়।
বাংলাদেশ কৃষি গবেষণা ইনস্টিটিউট
বাংলাদেশ কৃষি গবেষণা ইনস্টিটিউট বাংলাদেশের সর্ব বৃহৎ একটি গবেষণা প্রতিষ্ঠান যা ২০৫ টির ও বেশি কৃষি বিষয়ক ফসলের গবেষণা কার্যক্রম পরিচালনা করে। প্রতিষ্ঠানটি জয়দেবপুর, গাজীপুরে অবস্থিত। এই প্রতিষ্ঠানটি ডা.কাজী এম বদরুদ্দোজা দ্বারা স্থাপিত হয়েছে।
কার্লোস চৌরানড
কার্লোস চৌরানড আরজাতে (জন্মঃ ৭ জুলাই ১৯৫১) একজন মেক্সিকান আইনজীবী ও রাজনীতিবিদ। তিনি ইনস্টিটিউশনাল রেভোলিউশনারি পার্টি র সাথে জড়িত। ২০১৪ সাল পর্যন্ত তিনি মেক্সিকান কংগ্রেসের ৫৮তম এবং ৫৯তম আইনসভার সিনেটর হিসাবে গুয়ানাহুয়াতো র প্রতিনিধিত্ব করেন এবং ৬০ আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতা হিসাবে দায়িত্ব পালন করেছেন।
লাভ রান্‌স ব্লাইন্ড (এলআরবি)
লাভ রানস ব্লাইন্ড, প্রায়শই এলআরবি  নামে পরিচিত, একটি বাংলাদেশী রক ব্যান্ড, যা ১৯৯০ সালের ৫ এপ্রিল চট্টগ্রামে, আইয়ুব বাচ্চু দ্বারা গঠিত হয়েছিল। তারা বাংলাদেশের অন্যতম সফল রক ব্যান্ড। তাদের গঠন থেকে, তারা তেরোটি স্টুডিও অ্যালবাম, একটি লাইভ অ্যালবাম এবং দুটি সংকলিত অ্যালবাম প্রকাশ করেছে। তারা কিছু মিশ্র অ্যালবামেও হয়েছে। তারা বাংলাদেশি হার্ড রক সঙ্গীতের অগ্রগামী হিসেবে বিবেচিত। তারা মূলত একটি হার্ড রক ব্যান্ড হিসাবে গঠিত হয়েছিল, কিন্তু রক এ্যান্ড রোল এর অনেকগুলি উপকরণের সাথে পরীক্ষা করেছে।
সারগাম রেকর্ডসে স্বাক্ষর করার পর, এলআরবি ১৯৯২ সালে এলআরবি ১ এবং এলআরবি ২, বাংলাদেশের প্রথম ডবল অ্যালবাম প্রকাশ করেছিল। তাদের তৃতীয় অ্যালবাম সুখ (১৯৯৩) তাদের দেশে আরও সাফল্য পেতে সাহায্য করেছিল এবং "চলো বদলে যাই" গানটি তুলে ধরেছে, যা বাংলাদেশে অন্যতম জনপ্রিয় রক গান। তাদের জনপ্রিয়তা হিট অ্যালবাম তবুও (১৯৯৪), ঘুমন্ত শহর (১৯৯৫) ইত্যাদির সাথে চলতে থাকে। ১৯৯৬ সালের সেপ্টেম্বরে তারা বাংলাদেশে প্রথম লাইভ এ্যালবাম ফেরারী মন প্রকাশ করে৷ তারা একমাত্র বাংলাদেশী শিল্পী যারা নিউইয়র্কের ম্যাডিসন স্কয়ার গার্ডেন এ কন্সার্ট সঞ্চালন করেন। তাদের বেশ কয়েকবার সেরা শিল্পী নামকরণ করা হয়েছে। ১৯৯০ এর দশকের গোড়ার দিকে তারা মূলধারার খ্যাতি লাভ করেছিল এবং আর্ক এবং নগর বাউল এর সাথে "বিগ থ্রি অফ রক" এর অংশ ছিল, যা দায়ী ছিল ১৯৯০ দশকে বাংলাদেশে রক সংগীত জনপ্রিয়তার জন্যে। ২০১৮ এর অক্টোবরে, ব্যান্ড এর প্রধান গায়ক এবং গিটারবাদী আইয়ুব বাচ্চু, কার্ডিয়াক ব্যর্থতার মারা যান তার নিজ বাসভবনে। বাচ্চু তার মৃত্যুর চার দিন আগে রংপুর, বাংলাদেশে তার শেষ কর্মক্ষমতা দিয়েছেন। তার মৃত্যুর পর ২০১৯ সালের এপ্রিলে গায়ক বালাম ভোকাল ও গিটারিস্ট হিসেবে যোগদান করেন। এলাআরবি নামটি আইউব বাচ্চুর পরিবারের বাধার মুখে পরিবর্তিত হয়ে ১৫ এপ্রিল ২০১৯ থেকে "বালাম এন্ড দ্যা লিগাসি" নাম গ্রহণ করেছে। এখন থেকে এলআরবি ব্যান্ডের সদস্যদের ‘বালাম অ্যান্ড দ্য লিগ্যাসি’ ব্যান্ডের নামে নতুন করে মঞ্চ মাতাতে দেখা যাবে।
এল আর বি বাংলাদেশের অন্যতম সেরা এবং প্রভাবশালী রক ব্যান্ড। জনপ্রিয় ওয়েবসাইট দ্যা টপ টেনস তাদেরকে বাংলাদেশের ৪র্থ সেরা বাংলাদেশি রক ব্যান্ড হিসেবে জায়গা দিয়েছেন তাদের "১০টি সেরা বাংলাদেশি রক ব্যান্ড" এর তালিকায়। তারা ৬টি মেরিল প্রথম আলো পুরস্কার পেয়েছেন এবং একটি সিটিসেল-চ্যানেল আই মিউজিক অ্যাওয়ার্ডস জিতেছে।
ইতিহাস
১৯৯০ সালের ৫ই এপ্রিল এই কিংবদন্তি ব্যান্ডটি যাত্রা শুরু করে। ব্যান্ডটির প্রতিষ্ঠাতা আইয়ুব বাচ্চু। টুটুল, জয় এবং স্বপন ব্যান্ডের প্রতিষ্ঠাকালীন সময়ে সহ-সদস্য হিসেবে যোগ দিয়েছিলেন। পুরো নাম লাভ রান্‌স ব্লাইন্ড। শুরুতে ব্যান্ডটির নাম রাখা হয়েছিল লিটল রিভার ব্যান্ড। আরো পরে এই নামটিও পরিবর্তন হয়ে এখন হয়েছে লাভ রান্‌স ব্লাইন্ড। ১৯৯০-এর দশকের শুরুর দিকে এর যাত্রা শুরু, একটি ডব্‌ল্‌ এলবাম দিয়ে। এলআরবি-র প্রথম এই ডবলস্-টি বের হয়েছিল মাধবী এবং হকার নামে। এটি বাংলাদেশ এর ইতিহাসের প্রথম ডব্‌ল্‌ এলবাম। চলো বদলে যাই এলআরবি-র সবচেয়ে জনপ্রিয় গান। ২০০৯ সালে তারা নকিয়া মিউজিক ফেস্টিভ্যালে গান করে। ২০১১ সালের ২রা জানুয়ারি এলআরবি নগরবাউল ও মাইলস ব্যান্ডের সাথে নকিয়া কনসার্টে গান করে। এলআরবি বাংলাদেশ ছাড়াও ভারত, ইংল্যান্ড, অস্ট্রেলিয়া ও আমেরিকা সফর করেছে।
সদস্য
অতীত সদস্য
ডিস্কোগ্রাফি
স্টুডিও অ্যালবাম
লাইভ অ্যালবাম
সংকলিত অ্যালবাম
অ্যাডোবি ইনকর্পোরেটেড
অ্যাডবি সিস্টেমস (nasdaq: ADBE) (ইংরেজিতে: Adobe Systems) একটি মার্কিন কম্পিউটার সফটওয়্যার কোম্পানি। কোম্পানিটির সদর-দপ্তর ক্যালিফোর্নিয়ার সান জোস শহরে অবস্থিত। অ্যাডোবি সিস্টেমস মাল্টিমিডিয়া সফটওয়্যার তৈরির জন্য পৃথিবীব্যাপী বিখ্যাত। বর্তমানে মাল্টিমিডিয়ার পাশাপাশি অ্যাডোবি ইন্টারনেট অ্যাপ্লিকেশন উন্নয়নও করছে। জন ওয়ারনক এবং চার্লস গেশক কর্তৃক ১৯৮২ সালের ডিসেম্বরে অ্যাডোবি সিস্টেমস প্রতিষ্ঠিত হয়। তারা উভয়ই পালো আল্টো রিসার্চ সেন্টার ত্যাগ করে অ্যাডোবি সিস্টেমস প্রতিষ্ঠা করে। মূলত পোস্টস্ক্রিপ্ট পেজ ডিসক্রিপশন ল্যাঙ্গুয়েজ উন্নয়ন ও বিক্রয়ের জন্যই তারা অ্যাডোবি প্রতিষ্ঠা করেন। ১৯৮৫ অ্যাপল ইনকর্পোরেটেড তাদের লেজার রাইটার প্রিন্টারে ব্যবহারের জন্য পোস্টস্ক্রিপ্টের লাইসেন্স করে যার ফলে ডেস্কটপ পাবলিশিং-এর উন্নয়নের ধারা উন্মোচিত হয়। ক্যালিফোর্নিয়ার লস আন্টোসে অবস্থিত অ্যাডোবি নামের একটি খাঁড়ির নামে কোম্পানির নাম অ্যাডোবি সিস্টেমস রাখা হয়। এই খাঁড়িটি অ্যাডোবির একজন প্রতিষ্ঠাতার বাড়ির পেছন দিয়ে প্রবাহিত হয়। ২০০৫ সালের ডিসেম্বরে অ্যাডোবি এর প্রধান প্রতিদ্বন্দ্বী ম্যাক্রোমিডিয়াকে কিনে নেয়। যার ফলে অ্যাডোবির পণ্য-তালিকায় বেশ কিছু সফটওয়্যার ও সফটওয়্যার প্ল্যাটফরম যোগ হয়। আগস্ট ২০০৯ নাগাদ, অ্যাডোবির মোট কর্মকর্তা-কর্মচারীর সংখ্যা ৭,৫৬৪ জন। এদের প্রায় ৪০% সান জোসে কর্মরত। ক্যালিফোর্নিয়ার সান জোসে সদর-দপ্তর ছাড়াও অর্লান্ডো, ফ্লোরিডা, সিয়াটল, ওয়াশিংটন, সান ফ্রান্সিসকো, ক্যালিফোর্নিয়া, অটোয়া, অন্টারিও, মিনিয়াপোলিস, মিনেসোটা, হ্যামবুর্গ, জার্মানি, নোইদা, বেঙ্গালুরু, ভারত, বুখারেস্ট, রোমানিয়া, এবং বেইজিং, চীনে অ্যাডোবির অফিস রয়েছে।
বহিঃসংযোগ
Adobe.com - প্রাতিষ্ঠানিক ওয়েবসাইট
র‍্যাম্বো (২০০৮-এর চলচ্চিত্র)
কাহিনী
বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে।
প্রতিনিধি দল গ্রামে নামার পরপরই বার্মিজ সৈন্যরা গ্রামটি আক্রমণ করে ও গ্রামের আধিকাংশ মানুষকে হত্যা করে, গ্রামটি পুড়িয়ে দেয় ও প্রতিনিধি দলকে ধরে নিয়ে যায়। কিছুদিন পর র‌্যাম্বোর কাছে এক পশ্চিমা লোক এসে এ খবর জানায় ও আরো বলে একটি কমান্ডো দল তাদের উদ্ধার করতে আসছে সেজন্য র‌্যাম্বোকে তাদের নদী পার করে সেই গ্রামে রেখে আসার জন্য অনুরোধ করে। র‌্যাম্বো কমান্ডোদের নিয়ে নদী পর করে দেয় এবং স্থানীয় বিদ্রোহী দলের দুজন লোক তাদের পথ দেখিয়ে সে গ্রামে নিয়ে যায়। তারা সেখানে থাকার কিছুক্ষন পর সরকারি সৈন্যরা আগেরমত কিছু লোককে নিয়ে আসে মাইনের উপর দিয়ে দৌড়ানোর জন্য। সৈন্যরা বন্দিদের গুলি করতে উদ্ধত্ব হলে র‌্যাম্বো তার তীর-ধনুক দিয়ে সেখানকার সকল সৈন্যকে হত্যা করে।
র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়।
চাংশা রেলওয়ে স্টেশন
চাংশা রেলওয়ে স্টেশন হচ্ছে একটি মেট্রো স্টেশন এবং বেইজিং–গুয়ানজু রেলওয়ের একটি রেলওয়ে স্টেশন। এটি ফুরং জেলা, চাংশা, হুনান, চীনে অবস্থিত। এটি চাংশা মেট্রোর লাইন ২ দিয়ে পরিসেবা প্রদান করে।
ইতিহাস
এই স্টেশনটি ১৯১২ সালে নির্মাণ করা হয়, এবং ১৯৭৭ সালে পুনর্গঠন করা হয়।
চীন রেলওয়ে
চাংশা স্টেশন হচ্ছে একটি রেলওয়ে স্টেশন যা কাইফু জেলা, চাংশা, হুনান, চীনে অবস্থিত, যা সিআর গুয়ানজু। এটি ১৯১২ সালে কার্যক্রম শুরু করে।
চাংশা মেট্রো
রেলওয়ে স্টেশন হচ্ছে একটি ভূগর্ভস্থ স্টেশন যা ফুরং, চাংশা, হুনান, চীনে অবস্থিত এবং চাংশা মেট্রো দ্বারা চাংশা সাবওয়েতে পরিচালিত হয়। এটি ২০১৪ সালের ২৯ এপ্রিল কার্যক্রম শুরু করে।
গেভিন রেনি
গেভিন জেমস রেনি (Gavin Rennie; জন্ম: ১২ জানুয়ারি, ১৯৭৬) মাসভিঙ্গোর ফোর্ট ভিক্টোরিয়া এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৩ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন গেভিন রেনি।
প্রথম-শ্রেণীর ক্রিকেট
১৯৯৩-৯৪ মৌসুম থেকে ২০০২-০৩ মৌসুম পর্যন্ত গেভিন রেনি’র প্রথম-শ্রেণীর খেলোয়াড়ী জীবন চলমান ছিল। বুলাওয়ের গেভিন রেনি বামহাতি ব্যাটসম্যান হিসেবে ধীরস্থির মস্তিষ্কের অধিকারী ছিলেন। ইনিংসের সূচনালগ্নে কিংবা মাঝারিসারিতে সামনের পায়ে ও পিছনের পায়ে সমানভাব বজায় রেখে ব্যাটিং কর্মে অগ্রসর হতেন। লম্বা বাহুর অধিকারী হিসেবে দূর্দান্ত ফিল্ডারের ভূমিকায় অবতীর্ণ হয়েছিলেন। প্রথম-শ্রেণীর ক্রিকেটেই কেবল বোলিংয়ে সফলতা পেয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে ২৩ টেস্ট ও ৪০টি একদিনের আন্তর্জাতিকে অংশগ্রহণ করেছেন। ১৮ সেপ্টেম্বর, ১৯৯৭ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ ফেব্রুয়ারি, ২০০২ তারিখে নাগপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
পাকিস্তানের বিপক্ষে সহোদর একদিনের আন্তর্জাতিকে জন রেনি পরিবর্তিত খেলোয়াড় হিসেবে দলে যুক্ত হয়েছিলেন। ১৯৯৬-৯৭ মৌসুমে পাকিস্তানের বিপক্ষে দুই ভ্রাতা একত্রে খেলেন। এরফলে স্ট্র্যাং ও ফ্লাওয়ার - এই তিন জোড়া ভ্রাতৃদ্বয়ের সাথে একত্রে খেলে ইতিহাস গড়েন। ১৯৯৭-৯৮ মৌসুমেও এ ত্রি-জোড়া একত্রে খেলেছিলেন। গ্রান্ট ফ্লাওয়ারের সাথে ওডিআইয়ের ২য় উইকেটে ১৫০ রানের সর্বোচ্চ রান সংগ্রহের জিম্বাবুয়ীয় রেকর্ড গড়েন।
টেস্ট খেলোয়াড়ী জীবনের শুরুটা বেশ দূর্দান্ত হয়েছিল তার। ১৯৯৭-৯৮ মৌসুমের প্রথমে চার টেস্টের প্রত্যেক ইনিংস েই অর্ধ-শতরানের ইনিংস খেলেন। তবে, কোন টেস্টেই সেঞ্চুরি করার সৌভাগ্য হয়নি তার। তবে, একবার নব্বুই রানের কোটা স্পর্শ করেছিলেন। ২০০০ সালে নিউজিল্যান্ডের বিপক্ষে ব্যক্তিগত সর্বোচ্চ ৯৩ রান সংগ্রহ করেন। পূর্ণাঙ্গ খেলোয়াড়ী জীবনে ২৩ টেস্টে অংশগ্রহণ করে প্রত্যেক ইনিংসে সর্বাধিকসংখ্যক অংশ নেয়ার রেকর্ড গড়েছেন তিনি। ১৯৯৮-৯৯ মৌসুমে পাকিস্তান গমন করেন। এ সফরেই প্রথমবারের মতো জিম্বাবুয়ে দল বিদেশের মাটিতে টেস্ট সিরিজ জয়ে কৃতিত্ব দেখায়।
অবসর
মাত্র ২৭ বছর বয়সে ২০০৩ সালে গেভিন রেনি চুক্তি নবায়ণ করতে অনীহা প্রকাশ করেন। ক্রিকেট খেলা থেকে অবসর গ্রহণের পর ব্যবসায় জগতে প্রবেশ করেন। বর্তমানে তিনি জিম্বাবুয়েভিত্তিক সাফারি ক্যাম্পের যৌথ স্বত্ত্বাধিকারীর ভূমিকায় অবতীর্ণ হয়েছেন।
ব্যক্তিগত জীবনে ধর্মপ্রাণ খ্রিস্টান তিনি। জ্যেষ্ঠ ভ্রাতা জন রেনি জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
চীনের মহাপ্রাচীর
300px|thumb|চীনের মহাপ্রাচীরের একাংশ
300px|thumb|মানচিত্রে চীনের মহাপ্রাচীরের অবস্থান চীনের মহাপ্রাচীর (The Great Wall of China; চীনা ভাষায়: 長城 ঠ্‌ষাং ঠ্‌ষ্যেং বা ছাং ছং অর্থাৎ "দীর্ঘ প্রাচীর") পাথর ও মাটি দিয়ে তৈরি দীর্ঘ প্রাচীর সারি। এগুলি খ্রিস্টপূর্ব ৫ম শতক থেকে খ্রিস্টীয় ১৬শ শতক পর্যন্ত চীনের উত্তর সীমান্ত রক্ষা করার জন্য তৈরি ও রক্ষাণাবেক্ষণ করা হয়। এরকম অনেকগুলি প্রাচীর তৈরি করা হয়েছিল, তবে ২২০ খ্রিস্টপূর্বাব্দ থেকে ২০০ খ্রিষ্টপূর্বাব্দের মধ্যবর্তী সময়ে চীনের প্রথম সম্রাট কিন শি হুয়াঙের অধীনে নির্মিত প্রাচীরটিই সবচেয়ে বিখ্যাত। এটি বর্তমান প্রাচীরের অনেক উত্তরে অবস্থিত এবং এর খুব সামান্যই অবশিষ্ট আছে। বর্তমান প্রাচীরটি মিং রাজবংশের শাসনামলে নির্মিত হয়।
চীনের মহাপ্রাচীর মানুষের হাতে তৈরি পৃথিবীর সবচেয়ে বড় স্থাপত্য। এই প্রাচীরের উচ্চতা প্রায় ৫ থেকে ৮ মিটার এবং দৈর্ঘ্য ৮৮৫১.৮ কিলোমিটার। এটি শুরু হয়েছে সাংহাই পাস এবং শেষ হয়েছে লোপনুর নামক স্থানে।
এর মূল অংশের নির্মাণ শুরু হয়েছিল প্রায় খ্রিস্টপূর্ব ২০৮ সালের দিকে। নির্মাণ কাজ শুরু করেছিলেন চৈনিক বা চাইনিজরা কিন সাম্রাজ্যের সময়। চীনের প্রথম সম্রাট কিন সি হুয়াং (Qin Shi Huang) এটি প্রথম ব্যবহার করেছিলেন এবং শত্রুর হাত থেকে নিজের সম্রাজ্যকে রক্ষার জন্য দীর্ঘ করে নির্মাণ করেছিলেন। এটি চীনের প্রকৃতিক বাঁধাগুলো ছাড়া অন্যান্য অঞ্চল পাহারা দেওয়ার কাজে এবং উত্তর চীনের উপজাতি সুইং নু (the Hsiung Nu (the Huns)) বিরুদ্ধে এটি প্রথম স্তরের নিরাপত্তা ব্যবস্থা ছিল।
পরিস্থিতি
বেইজিংয়ের উত্তরে এবং পর্যটন কেন্দ্রের কিছু অংশ সংরক্ষণ এমনকি পূণঃনির্মান করা হলেও দেয়ালের বেশ কিছু অংশ ধ্বংশের সম্মুখীন। ক্ষতিগ্রস্ত অংশগুলো গ্রাম্য খেলার মাঠ এবং বাড়ি ও রাস্তা তৈরির জন্য প্রয়োজনীয় পাথরের উংস হিসেবে ব্যবহৃত হয়। দেয়ালের কিছু অংশ নাশকতার জন্য ক্ষতিগ্রস্ত হচ্ছে। দেয়াল পূণঃনির্মাণের জন্য কিছু অংশ ধ্বঃশ করা হয়েছে। কোন পূর্ণাঙ্গ জরিপ না করার জন্য এটা জানা সম্ভব নয় যে কতটুকু স্থান রক্ষা পেয়েছে। উন্নত পর্যটন এলাকার নিকটে মেরামতকৃত অংশ পর্যটন পণ্যের বিক্রয়স্থল হয়ে উঠেছে। এটি একটি সুন্দর পর্যটন এলাকা।
পর্যবেক্ষণ চৌকি
দেয়ালটিতে নিয়মিত বিরতিতে পর্যবেক্ষণ চৌকি আছে, যা অস্ত্র সংরক্ষণ, সেনাবাহিনীর আবাসন এবং স্মোক সংকেত প্রদানে কাজে লাগত। সেনাঘাটি এবং প্রশাসনিক কেন্দ্রসমূহ দীর্ঘ বিরতিতে অবস্থিত।
গ্রেট ওয়ালের সীমানার মধ্যে সেনা ইউনিটগুলোর যোগাযোগ যেমন: দলকে শক্তিশালী করা এবং শত্রুদের আন্দোলন সম্পর্কে সাবধান থাকা ছিল উল্লেখযোগ্য। দেখার সুবিধার জন্য পাহাড়সহ অন্যান্য উচুস্থানে সংকেত টাওয়ার স্থাপন করা হয়েছিল।
চীনের মাহাপ্রাচীর থাকা সত্ত্বেও চীনে দুইবার আক্রমণ হয়।
মোজাবাইট
মোজাবাইট দ্বারা বুঝানো হতে পারে -
বাংলা ও বাঙালী
বাংলা ও বাঙালী হল প্রভাতরঞ্জন সরকার কর্তৃক বাংলা ভাষায় রচিত একটি ঐতিহাসিক গ্রন্থ।  এটি ১৯৮৮ খ্রিষ্টাব্দে প্রথম প্রকাশিত হয়।  এই গ্রন্থে তিনি বহু অজানা তথ্যের সন্ধান দিয়েছেন। এটি বাঙালী জাতির পরিচয়, বাসভূমি, সংস্কৃতি, ভাষা ইত্যাদি বিষয়ে আলোকপাত করে।
এই গ্রন্থে তাঁর একটি বিখ্যাত বাণী – "সবকিছুই উহ-অবোহের পথে চলে। একদিন এই রাঢ়ও এই রকম ভাবে উহ-তে চলেছিল, দ্রুত গতিতে চলেছিল। তারপর নীচে নামল, আবার উপরে উঠবে। বাঙালী জাতির কথাটাই ভাব তো ! উনবিংশ শতাব্দীতে বিদ্যায়, জ্ঞানে বুদ্ধিতে, সংস্কৃতিতে, সাহিত্যে, শিল্পে কত বড় বড় দিকপাল জন্মেছিলেন এই বাঙলায়। আবার তাঁরা শেষ হয়ে গেলেন বিংশ শতাব্দীর গোড়ার দিকে। তারপর এসেছে একটা অবোহ অবস্থার যুগ। আমি আশা করি – শুধু আশাই করি না – দৃঢ়তার সঙ্গে বিশ্বাস করি, এই অবোহের পরে অত্যন্ত নিকট ভবিষ্যতে সেই উহ আসছে। একেবারে চারিদিকে সবাই মণিদ্যুতিতে উদ্ভাসিত হয়ে এগিয়ে চলবে। গোটা পৃথিবীকে সাহায্য করবে এই বাঙলার মানুষ।"
টাকা (চলচ্চিত্র)
টাকা ২০০৫ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন শহীদুল ইসলাম খোকন। চলচ্চিত্রের উল্লেখযোগ্য চরিত্রগুলোতে অভিনয় করেছেন রিয়াজ, পূর্ণিমা, সোহেল রানা, আলমগীর, সুচরিতা, রাশেদা চৌধুরী, হুমায়ুন ফরীদি, তুষার খান, শহিদুল আলম সাচ্চু এবং শিশু শিল্পী হৃদয় ইসলাম।
চলচ্চিত্রটি ২০০৫ সালের ঈদুল ফিতর-এ মুক্তি লাভ করে। হৃদয় ইসলাম এতে একটি শিশু চরিত্রে অভিনয় করে সেরা শিশু শিল্পী শাখায় জাতীয় চলচ্চিত্র পুরস্কার লাভ করেন।
সঙ্গীত
টাকা চলচ্চিত্রের সঙ্গীত পরিচালনা করেছেন মিল্টন খন্দকার।
মহীশূর দশেরা
মহীশূর দশেরা হল ভারতের কর্ণাটক রাজ্যের নাদহাব্বা (রাজ্য উৎসব)। এটি ১০ দিনের উৎসব, নবরাত্রি নামে নয় রাত এবং শেষ দিনটি বিজয়াদশমি নামে শুরু হয়। আশ্বিনের হিন্দু ক্যালেন্ডার মাসে দশম দিনে এই উৎসব পালন করা হয়, যা সাধারণত সেপ্টেম্বর এবং অক্টোবরের গ্রেগরিয়ান মাসে পড়ে।
দশেরা, নবরাত্রি এবং বিজয়াদশমীর হিন্দু উৎসব মন্দের উপর ভালোর জয় উদ্‌যাপন করে। হিন্দু কিংবদন্তি মতে সেদিন ছিল যখন দেবী চামুন্দেশ্বরী (দুর্গা) মহিষাসুরকে বধ করেছিলেন। মহিষাসুর হলেন সেই অসুর, যাকে দেবী হত্যা দ্বারা এই শহরের নাম দিয়েছিলেন মহীসুর । মাইসুর ঐতিহ্য এই উৎসব চলাকালীন যোদ্ধা এবং রাজ্যের পক্ষে লড়াইয়ের জন্য উদ্‌যাপন করে এবং হিন্দু দেবী র সাথে তাঁর যোদ্ধা রূপে (মূলত) পাশাপাশি বিষ্ণু অবতার রামের পূজা ও প্রদর্শন করে। অনুষ্ঠানগুলি এবং একটি বড় মিছিল ঐতিহ্যগতভাবে মহীসুরের রাজা দ্বারা সভাপতিত্ব করা হয়।
মহীশুর শহরটির দশেরা উৎসব উপলক্ষে উৎসবটি মহিমান্বিত ও আড়ম্বরপূর্ণভাবে পালন করার দীর্ঘ ঐতিহ্য রয়েছে। মাইসুরে দশেরা উৎসবটি ২০১৯ সালে এর ৪০৯ তম বার্ষিকী সম্পন্ন করেছিল, প্রমাণ অনুসারে, ১৫ শতাব্দীতে বিজয়নগর সাম্রাজ্যের রাজা দ্বারা কর্ণাটক রাজ্যে এই উৎসব পালিত হয়েছিল।
ইতিহাস
পঞ্চদশ শতাব্দীর শুরুতেই বিজয়নগর রাজাদের দিয়ে দশর উৎসব শুরু হয়েছিল। উৎসব ১৪শ শতাব্দীর একটি ঐতিহাসিক ভূমিকা পালন করেন বিজয়নগর সাম্রাজ্য, যেখানে এটি মহানবমী বলা হত এবং উৎসবে হাম্পি র হাজারা রাম মন্দিরের বাইরের প্রাচীর ত্রাণ আর্টওয়ার্ক দেখানো হয় ।
ইতালিয়ান ভ্রমণকারী নিক্কোলো দে 'কন্টি রাজকীয় সহায়তায় উৎসাহের তীব্রতা এবং গুরুত্বকে এক মহৎ ধর্মীয় এবং মার্শাল ইভেন্ট হিসাবে বর্ণনা করেছেন। ঘটনাটি দুর্গাকে যোদ্ধা দেবী হিসাবে সম্মান করেছিল (কিছু পাঠ তাকে চামুন্দেশ্বরী হিসাবে উল্লেখ করেছেন)। উদ্‌যাপনগুলি অ্যাথলেটিক প্রতিযোগিতা, গান এবং নাচ, আতশবাজি, একটি সাময়িক সামরিক কুচকাওয়াজ এবং জনসাধারণকে দাতব্য উপহার দেওয়ার আয়োজন করা হয়।
ডেকান সুলতানদের কাছে বিজয়নগর পতনের পরে মুসলিম শাসকদের অধীনে এই হিন্দু উদ্‌যাপনের অবসান ঘটে। মহীশুর ওয়োডিয়াররা বিজয়নগর সাম্রাজ্যের দক্ষিণাঞ্চলে একটি রাজত্ব গঠন করে এবং মহানবমী (দশেরা) উৎসব উদ্‌যাপন অব্যাহত রাখে, ঐতিহ্যটি প্রথমে রাজা ওয়াদেয়ার প্রথম (১৫৭৮ -১৬১৭) শ্রীরাঙ্গপত্তনে শুরু করেছিলেন ।
উৎসব
বাম|থাম্ব|261x261পিক্সেল| একটি উজ্জ্বল মহীশূর প্যালেস, [[মহীশূর|মহীশূরে অনুষ্ঠিত সব দশেরা উৎসবের উপকেন্দ্র ]] উৎসব একটি বিশেষ দরবার (রাজকীয় সমাবেশ) অন্তর্ভুক্ত ছিল। ১৮০৫ খ্রিস্টাব্দে কৃষ্ণরাজ ওদেয়য়ারের রাজত্বকালে, রাজা যখন দশেরার সময়ে মহীশূর প্রাসাদে একটি বিশেষ দরবার রাখার রীতি শুরু করেছিলেন; এতে রাজপরিবারের সদস্যরা, বিশেষ আমন্ত্রিত ব্যক্তিগণ, আধিকারিকগণ এবং জনগণ উপস্থিত ছিলেন। ২০১৩ সালের ডিসেম্বরে শ্রীকান্ত ওয়াদিয়ারের মৃত্যুর পরে, "পট্টদা কাট্টি" (রাজ তরোয়াল) সোনার সিংহাসনে রেখে এই ঐতিহ্য অব্যাহত রয়েছে।   মহানবমী  হিসাবে ডাকা দশার নবম দিনটিও একটি শুভ দিন, যার উপরে রাজ তলোয়ারের উপাসনা করা হয় এবং  হাতি, উট এবং ঘোড়া নিয়ে মিছিল করা হয়।
মাইসুর প্রাসাদের আলোকসজ্জা
দশ দিনের মহীসুর দশেরা উৎসবটির মূল আকর্ষণ হল মহীশূর প্রাসাদ, যা উৎসবের সমস্ত দিন সন্ধ্যা ৭টা থেকে রাত দশটা পর্যন্ত প্রায় এক লক্ষ আলোক বাতি নিয়ে প্রতিদিন আলোকিত করা হয়। কর্ণাটক রাজ্যের নৃত্য, সংগীত ও সংস্কৃতি তুলে ধরে বিভিন্ন সাংস্কৃতিক ও ধর্মীয় অনুষ্ঠান আলোকিত প্রাসাদের সামনে প্রদর্শিত হয়।
মিছিল
ভারতের মহীশূরে, মহীশূর দশেরা চলাকালীন বিজয়াদশমী হাতির মিছিলকে জাম্বো সাওয়ারি (ব্রিটিশদের কাছ থেকে মহীশূর রাজ্য নিয়ন্ত্রণের সময়) বলা হয়। এই শোভাযাত্রার আসল নাম হল জম্বি সাওয়ারি ("শামি (বনানী) গাছে যাওয়া")। এখন দেবী চামুন্দেশ্বরীকে একটি হাতির শোভাযাত্রায় নেওয়া হয়। তবে "জাম্বো" নামটি এখনও অক্ষত।
জাম্বো সাওয়ারির পরে সন্ধ্যায় বন্নিমন্তপ প্যারেড গ্রাউন্ডে টর্চলাইটের কুচকাওয়াজ হয়।
প্রদর্শনী
দশেরার সময় আর একটি বড় আকর্ষণ হল দশেরা প্রদর্শনী যা মহীশূর প্রাসাদের বিপরীতে প্রদর্শনীর মাঠে অনুষ্ঠিত হয়। মহীশুর জনগণের সাথে সময়োপযোগী উন্নয়নের পরিচয় দেওয়ার একমাত্র লক্ষ্য নিয়ে ১৮৮০ সালে মহীশুর চামারাজা ওদেয়ার এক্স এর মহারাজা এই প্রদর্শনীটি শুরু করেছিলেন। প্রদর্শনীটি ধারণের কাজটি এখন কর্ণাটক প্রদর্শনী কর্তৃপক্ষের (কেইএ) উপর ন্যস্ত করা হয়েছে। এই প্রদর্শনী দশার সময় শুরু হয় এবং ডিসেম্বর পর্যন্ত চলে। বিভিন্ন স্টল যা কাপড়, প্লাস্টিকের আইটেম, রান্নাঘরের জিনিসপত্র, প্রসাধনী এবং খাবারযোগ্য খাবারের আইটেম বিক্রি করে সেট আপ করা হয় এবং তারা উল্লেখযোগ্য সংখ্যক লোককে আকর্ষণ করে। লোকেদের বিনোদন দেওয়ার জন্য নাগরদোলার মতো আকর্ষণযুক্ত একটি ক্ষেত্রও রয়েছে। বিভিন্ন সরকারী সংস্থা তাদের হাতে নেওয়া সাফল্য এবং প্রকল্পগুলি বোঝাতে স্টল সেটআপ করে।
অন্যান্য প্রোগ্রাম
দশার দশ দিনের সব দিনে, মহীশুর শহরের আশেপাশে মিলনায়তনে বিভিন্ন সংগীত এবং নৃত্যানুষ্ঠান অনুষ্ঠিত হয়। এই অনুষ্ঠানটি সম্পাদনের জন্য সারা ভারত থেকে সংগীতশিল্পী এবং নৃত্য গোষ্ঠীগুলিকে আমন্ত্রন করা হয়। দশেরার সময় আর একটি আকর্ষণ হল কুস্তি স্পারধে (কুস্তি-বাউট) যা সারা ভারত থেকে কুস্তিগীরদের আকর্ষণ করে। একে বানিমন্তাপও বলা হয় সেখানে প্রশিক্ষিত লোকেরা বাইক ন্যে প্যারেড করেন ইত্যাদি।
বিতর্ক
দশেরার মিছিলটিতে হাতি ব্যবহারের বিতর্কের অবসান ঘটাতে নেতাকর্মী ও প্রচারকারীদের ক্রমবর্ধমান চাপের মুখোমুখি হয়েছে। শোভাযাত্রায় হাতি এবং পাশাপাশি তাদের 'মাহুত' নামে পরিচিতরা বছরের পর বছর ধরে বেশ কয়েকটি মর্মান্তিক ঘটনায় মারা গেছেন।
২০১৮ সালে, হাতির প্রশিক্ষণ ক্ষেত্র থেকে ফুটেজ ফাঁস হওয়া একটি হাতিটিকে সঙ্কটে ডুবতে দেখা যায়। আন্তর্জাতিক সংবাদমাধ্যম ভিডিওটিকে "হৃদয়বিদারক" হিসাবে লেবেল করেছে এবং মিছিলটিতে পারফর্ম করার জন্য কীভাবে হাতির দুটি মাসের "কঠোর প্রশিক্ষণ" নিতে হয় তা জানিয়েছে।
চীনা সংস্কৃতি
চীনা সভ্যতাকে ঐতিহাসিকভাবে পূর্ব এশিয়ার একটি প্রভাবশালী সংস্কৃতি হিসেবে বিবেচনা করা হয়। চীন প্রাচীনতম সভ্যতাগুলির মধ্যে একটি হওয়ায়, চীনা সংস্কৃতি এশিয়ার দর্শন, পুণ্য, শিষ্টাচার এবং ঐতিহ্যের উপর গভীর প্রভাব ফেলে।।   বিশ্বব্যাপী চীনা ভাষা, সিরামিক, স্থাপত্য, সঙ্গীত, নৃত্য, সাহিত্য, মার্শাল আর্ট, রন্ধনপ্রণালী, ভিজ্যুয়াল আর্ট, দর্শন, ব্যবসায়িক শিষ্টাচার, ধর্ম, রাজনীতি এবং ইতিহাসের প্রভাব রয়েছে, তাই সারা পৃথিবীর মানুষ এর ঐতিহ্য এবং উৎসব পালন, উদ্ভাবন এবং অনুশীলন করে।.
হ্যানা হিল্টন
হ্যানা হিল্টন (জন্ম ৩১, ১৯৮৪) হলেন একজন আমেরিকান প্রাক্তন পর্নোগ্রাফিক অভিনেত্রী, (২০০৭-২০১০)।
ব্যক্তিগত জীবন এবং ক্যারিয়ার
হিল্টন ছিলেন একজন চিয়ারলিডার তার উচ্চ বিদ্যালয়ের এবং কনার্সভিল, ইন্ডিয়ানাতে তিনি ডেয়ারি কুইন এ কাজ করেছেন। তিনি আগে বিবাহিত ছিলেন এবং তার একটা পুত্র সন্তান আছে। এখন এজেন্ট তাকে অনলাইন আবিষ্কার করেন যখন তিনি গার্লস গণ ওয়াইল্ড নামে একটা ছবিতে অভিনয় করছিলেন এবং তাকে লস এঞ্জেলেসে নিয়ে আসেন।
তার প্রথম প্রাপ্তবয়স্ক ফোটো শুট ছিল পেন্টহাউস ম্যাগাজিনের জন্য, ডিসেম্বর ২০০৬ সালে, এবং তিনি ওই মাসের পেট অফ দ্য মন্থ হন।   তিনি সিদ্ধান্ত নিয়েছিলেন যে তিনি হার্ডকোর পর্ন করবেন কারণ তার বয়ফ্রেন্ড, পর্ন অভিনেতা জ্যাক ভেনিস পর্নোগ্রাফিক দুনিয়া থেকে অবসর নিতে নাকোচ করেন শুধুমাত্র হিল্টনের জন্য। তিনি তার প্রথম বয়/গার্ল সিনে ভেনিসের সাথে অভিনয় করেন ব্রেজার্স এর জন্য এপ্রিল ২০০৮ সালে। মে ২০০৮ সালে তিনি ভিভিড এন্টারটেইনমেন্ট এর সাথে একটা চুক্তি করে নেন। তার প্রথম সিনেমা ওই কোম্পানির জন্য ছিল মেগান এনগ হ্যানা লভ ম্যানুয়েল।
হিল্টন ২০০৬ এর নভেম্বরে টুইস্টিস ট্রিট অফ দ্য মন্থ পান, হাস্টলার হানি ২০০৭ এর জানুয়ারি মাসে, বোবল গার্ল অফ দ্য মন্থ পান ২০০৮ এর জুলাই মাসে। এবং রেসলিং আই.এন.সি. গার্ল অফ দ্য মন্থ পান ২০০৯ এর এপ্রিল মাসে।
২৮ শে সেমতেম্বর ২০০৯ সালে, LukeFord.com রিপোর্ট করে যে হিল্টন পর্নোগ্রাফিক ইন্ডাস্ট্রি ছেড়ে চলে গেছেন।
মোহাম্মদ ময়েন উদ্দিন সরকার
মোহাম্মদ ময়েন উদ্দিন সরকার বাংলাদেশ জাতীয়তাবাদী দলের রাজনীতিবিদ যিনি তৎকালীন রংপুর-৭ আসনের সংসদ সদস্য ছিলেন।
রাজনৈতিক জীবন
মোহাম্মদ ময়েন উদ্দিন সরকার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-৭ আসন থেকে সংসদ সদস্য নির্বাচিত হন।
কলমশেরী
জনসংখ্যার উপাত্ত
ভারতের ২০০১ সালের আদম শুমারি অনুসারে কালমাস্সের্য শহরের জনসংখ্যা হল ৬৩,১৭৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে কালমাস্সের্য এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
লোকার্নো আন্তর্জাতিক চলচ্চিত্র উৎসব
লোকার্নো আন্তর্জাতিক চলচ্চিত্র উৎসব সুজারল্যান্ডের লোকার্নোতে অনুষ্ঠিত একটি আন্তর্জাতিক চলচ্চিত্র উৎসব। এটি ১৯৪৬ সালে প্রবর্তিত হয় এবং প্রতি বছর আগস্ট মাসে অনুষ্ঠিত হয়। ইন্টারন্যাশনাল ফেডারেশন অব ফিল্ম প্রডিউসার্স অ্যাসসিয়েশন (এফআইএপিএফ) এই উৎসবের আয়োজন করেন।
এই উৎসবের সর্বোচ্চ পুরস্কার হল স্বর্ণ চিতা। এটি আন্তর্জাতিক প্রতিযোগিতায় শ্রেষ্ঠ চলচ্চিত্রের জন্য প্রদান করা হয়। অন্যান্য পুরস্কারের মধ্যে রয়েছে অসাধারণ কর্মজীবনের জন্য চিতা সম্মান এবং দর্শকদের পছন্দের চলচ্চিত্রের জন্য প্রিঁ দ্যু পাবলিক ইউবিএস পুরস্কার।
ইতিহাস
লোকার্নো আন্তর্জাতিক চলচ্চিত্র উৎসব ১৯৪৬ সালের ২৩ আগস্ট লোকার্নোর গ্র্যান্ড হোটেলে জিয়াকোমো জেন্টিলোমো পরিচালিত ও সোল মিও চলচ্চিত্রের প্রদর্শনী দিয়ে যাত্রা শুরু করে। তিন মাসেরও কম সময়ের মধ্যে ১৫টি চলচ্চিত্র নিয়ে প্রথম আয়োজন করা হয়। প্রথম আয়োজনে মার্কিন ও ইতালীয় চলচ্চিত্র নিয়ে আয়োজন করা হয়, যার মধ্যে ছিল রবার্তো রসেলিনির রোম, ওপেন সিটি, রেনে ক্লেয়ার পরিচালিত অ্যান্ড দেন দেয়ার ওয়্যার নান, বিলি ওয়াইল্ডার পরিচালিত ডাবল ইনডেমনিটি ও হেনরি কিং পরিচালিত দ্য সং অব বের্নাদেত্তে।
আশেক এলাহী বুলন্দশহরী
মুহাম্মদ আশেক ইলাহী বুলন্দশহরী মুহাজিরে মাদানি ( ১৯২৫ — ২০০২ ) ছিলেন একজন ভারতীয় ইসলামী পণ্ডিত । তিনি মুহাম্মদ জাকারিয়া কান্ধলভীর শিষ্য ছিলেন এবং বিখ্যাত তাফসীরগ্রন্থ আনওয়ারুল বয়ান রচনা করেছিলেন।
জন্ম
আশেক ইলাহী ১৯২৪ বা ১৯২৫ সালে ব্রিটিশ ভারতের সংযুক্ত প্রদেশের বুলন্দশহরে জন্মগ্রহণ করেছিলেন।
শিক্ষা
আশেক ইলাহী মাদ্রাসা ইমদাদিয়াহ,মুরাদাবাদ ও জামে মসজিদ আলীগড়ে শিক্ষা লাভ করেন। তিনি মাজাহির উলুম, সাহারানপুর থেকে স্নাতক ডিগ্রি অর্জন করেছেন।
পেশা
পড়াশোনা শেষ করে তিনি ফিরোজপুর ঝিরকা শহরে, মুরাদাবাদের মাদ্রাসা হায়াতুল উলুম এবং কলকাতার বিভিন্ন মাদ্রাসায় শিক্ষকতা করেন। পরে মুফতি মুহাম্মদ শফির অনুরোধে তিনি দারুল উলূম করাচিতে যান, সেখানে বেশ কয়েক বছর হাদীস ও তাফসির পড়ান। তিনি সেখানে ফতোয়া বিভাগের (দারুল ইফতা) দায়িত্বও গ্রহণ করেন, যেখানে তিনি (১৯৬৪ — ১৯৭৭) পর্যন্ত মুফতি হিসাবে কর্মরত ছিলেন।
সাহিত্য কর্ম
তাঁর উল্লেখযোগ্য রচনার মধ্যে রয়েছে:
মৃত্যু
আশেক ইলাহী পরে মদিনায় চলে যান, সেখানে তিনি তাঁর জীবনের পঁচিশ বছর অতিবাহিত করেন। তিনি ২০০২ সালে মারা যান এবং জান্নাতুল বাকিতে তাঁকে দাফন করা হয়।
শ্রী শ্রী মেহার কালিবাড়ী
ইতিহাস
লোক মুখে শুনা সনাতন ধর্মালম্বীদের বিশ্বের অদ্বিতীয় দশ মহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার শ্রীশ্রী মেহারেরশ^রী কালিবাড়ি। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে। শ্রীশ্রী মা কালির পরম ভক্ত বাসুদেব ভট্টাচার্য্যই ঠাকুর সর্বানন্দদেব নামে অষ্টম জন্মে পৃথিবীতে এসে মায়ের দশ রুপ দর্শনের পর পরিচিতি লাভ করে। কথিত আছে, যে যেই মাণষ কামনা করে অপ্রকাশ্যে মহালিঙ্গের সুড়ঙ্গ পথে দুধ, ডাবের জল দিতো তা পুকুরের মাঝে বুদবুদ করে উঠে দর্শণ দিতো। পুকুরটি জীর্বৃক্ষের পূর্ব দিকে বিদ্যমান রয়েছে।
লম্বা বন্দুক
ডান|থাম্ব|250x250পিক্সেল| ১৯৪৮ সালে লম্বা বন্দুক ব্যবহার করছে হাগানাহ প্যারামিলিটারি। একটি লম্বা বন্দুক অন্য ধরনের বন্দুকের চেয়ে লম্বা একধরনের ব্যারেল সহ আগ্নেয়াস্ত্র। এর ছোট বাহুতে একটি লম্বা বন্দুক যা সাধারণত উভয় হাত দ্বারা ধরে রাখতে  হয় বা  কাঁধের উপরে রাখতে হয়।  শত্রুদের বিরুদ্ধে হাত বন্দুক দিয়ে যুদ্ধ করার সময় একটি হাতবন্দুকের বিপরীতে৷  যা একক হাতে ধরে রাখা যেতে পারে। কামান এবং মাউন্ট করা আগ্নেয়াস্ত্রের প্রসঙ্গে একটি আর্টিলারি লম্বা বন্দুকটি হিউইজার বা ক্যারোনডের সাথে বিপরীতে দেখা যায়।
ছোট বাহু
একটি দীর্ঘ বন্দুকের ব্যারেলের প্রকৃত দৈর্ঘ্য অনেকগুলি এখতিয়ারে বিভিন্ন আইন সাপেক্ষ।যেমন উদাহরণস্বরূপ মার্কিন যুক্তরাষ্ট্রের ন্যাশনাল আগ্নেয়াস্ত্র আইন দ্বারা ন্যূনতম ১৬ ইঞ্চি দৈর্ঘ্য নির্ধারণ করে (৪০)  রাইফেল ব্যারেল এবং ১৮ ইঞ্চি (৪৫ সেন্টিমিটার   শটগান ব্যারেলের জন্য )। কানাডার সীমা ১৮.৫ ইঞ্চি (৪৭   সেমি) হয়। তদুপরি, কানাডা ২৬ ইঞ্চি অবলম্বনযোগ্য বা ভাঁজ স্টক সহ দীর্ঘ বন্দুকের জন্য ন্যূনতম অগ্নিকুণ্ড দৈর্ঘ্য রাখে (৬৬   সেমি). মার্কিন যুক্তরাষ্ট্রে পৃথকযোগ্য বা ভাঁজ স্টকযুক্ত দীর্ঘ বন্দুকগুলির সর্বনিম্ন দৈর্ঘ্য   বর্ধিত অবস্থানে স্টকসহ।
নৌ-লম্বা বন্দুক
থাম্ব|টালনের প্রিফেকচার মেরিটাইমের সামনে প্রদর্শনের জন্য লম্বা বন্দুক Historical তিহাসিক নৌবাহিনীর ব্যবহারে, একটি দীর্ঘ বন্দুকটি একটি প্রমিত কামান ছিল যেটি একটি নৌযান চালিত জাহাজের উপর চাপানো ছিল, যাকে বলা হয় এটিকে আরও ছোট ক্যারোনেড থেকে আলাদা করতে। অনানুষ্ঠানিক ব্যবহারে, দৈর্ঘ্যটি শটের ওজনের সাথে মিলিত হয়, "লং 9 এস" এর মতো পদ পাওয়া যায়, 9 পাউন্ডের রাউন্ড শট চালানো পুরো দৈর্ঘ্যের কামানগুলির উল্লেখ করে।
আবদার রশীদ
আবদার রশীদ (১৯২৮ – ২০০৬) বাংলাদেশের শিক্ষাবিদ, অনুবাদ সাহিত্যিক, ছড়াকার ও কথা সাহিত্যিক ছিলেন। অনুবাদ সাহিত্যে বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।
জীবনী
আবদার রশীদ ঢাকা কলেজ, সরকারি মাইকেল মধুসূদন মহাবিদ্যালয় ও ১৯৮৩ সালে কুমিল্লা ভিক্টোরিয়া সরকারি কলেজের অধ্যক্ষ ছিলেন।  ছিলেন চট্টগ্রাম কলেজের বাংলা বিভাগের অধ্যাপক। চট্টগ্রাম কলেজের বাংলা সংসদের প্রতিষ্ঠাতা সভাপতি ছিলেন তিনি। অনুবাদ সাহিত্যে বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।
গ্রন্থ
আবদার রশীদের উল্লেখযোগ্য প্রকাশিত গ্রন্থের মধ্যে রয়েছে:-
অম্পেয়্যারের বর্তনী সূত্র
SI পদ্ধতিতে অম্পেয়্যারের বর্তনী সূত্রটিকে সমাকলিত রূপে লেখা যায় অর্থাৎ B চৌম্বক ক্ষেত্রের বদ্ধ রেখা সমাকল (line integral) ঐ ক্ষেত্র দিয়ে অতিক্রান্ত তড়িৎপ্রবাহের সমানুপাতিক।
দীর্ঘ ঋজু তারের চৌম্বক ক্ষেত্র
তারটিকে কেন্দ্র করে নির্দিষ্ট ব্যাসার্ধের বৃত্তীয় বদ্ধপথ নিয়ে এর উপরিস্থিত যে কোন ক্ষুদ্রাংশ নিলে চৌম্বক ক্ষেত্র সব স্থানেই ঐ ক্ষুদ্রাংশের সঙ্গে সমান্তরাল হয়।আবার প্রতিসাম্যের দরুন চৌম্বক ক্ষেত্রের মান বদ্ধপথটির প্রতিটি বিন্দুতেই সমান।
দীর্ঘ ঋজু সলিনয়েডের চৌম্বক ক্ষেত্র
এক্ষেত্রে চৌম্বক ক্ষেত্রের মান নির্ভর করে একক দৈর্ঘ্যের পাকসংখ্যার উপর, সলিনয়েডের পাকসংখ্যার উপর নয়।
ইরানের কেন্দ্রীয় ব্যাংক
ইরানের কেন্দ্রীয় ব্যাংক ( আনুষ্ঠানিক নাম ইসলামি প্রজাতন্ত্রী ইরানের কেন্দ্রীয় ব্যাংক; সুইফট কোড: BMJIIRTH) হল ইরানের কেন্দ্রীয় ব্যাংক ও আর্থিক কর্তৃপক্ষ।
অম্পেয়্যারের বর্তনী সূত্র
সীমাবদ্ধতা
ম্যাক্সওয়েল প্রমাণ করেন অম্পেয়্যারের বর্তনী সূত্রটি শুধুমাত্র স্থির তড়িৎপ্রবাহের ক্ষেত্রেই প্রযোজ্য ।বদ্ধপথ দ্বারা পরিবেষ্টিত তড়িৎপ্রবাহ যদি সময়ের সঙ্গে সঙ্গে পরিবর্তিত হয়, তবে সূত্রটির ডানপক্ষে অতিরিক্ত পদ যোগ করতে হয়।যা তড়িচ্চুম্বকীয় ক্ষেত্র সমীকরণ নামে পরিচিত। ম্যাক্সওয়েল সংশোধন করে সূত্রটি বলেন
অর্থাৎ প্রকৃতপক্ষে ম্যাক্সওয়েল সরণ প্রবাহ নামে নতুন একটি রাশি বের করেন সেক্ষেত্রে মোট তড়িৎ এর পরিমাণ হবে সাধারণ তড়িৎ এবং ঐ সরণ প্রবাহ এর যোগফল এর সমান। অর্থাৎ
ইরানের কেন্দ্রীয় ব্যাংক
এটি ১৯৬০ সালে ইরানি ব্যাংকিং ও আর্থিক আইনের অধীনে প্রতিষ্ঠিত হয়ে ইরান সরকারের ব্যাংকার হিসাবে কাজ করছে। আর্থিক কর্তৃপক্ষ হিসেবে এটি ইরানি রিয়াল মুদ্রণ এবং বাজারে প্রবর্তন করার একচেটিয়া অধিকার ভোগ করে। ব্যাংক ও ব্যাংক বহির্ভূত আর্থিক প্রতিষ্ঠানসমূহ তদারকি, বৈদেশিক মুদ্রার মজুদ ব্যবস্থাপনা এবং ইরান সরকারের স্বর্ণ মজুদ ও ব্যবস্থাপনা এই ব্যাংকের অন্যতম প্রধান দায়িত্ব। এটি এশিয়ান ক্লিয়ারিং ইউনিয়নের প্রতিষ্ঠাতা সদস্য।
অম্পেয়্যারের বর্তনী সূত্র
সীমাবদ্ধতা
যেখানে হল ঐ সরণ প্রবাহ
তথ্যসূত্র
প্রারম্ভিক পদার্থবিদ্যা - দোয়ারী মজুমদার মাইতি।
ইরানের কেন্দ্রীয় ব্যাংক
ইতিহাস
ইরান সরকার সর্বপ্রথম ১৯২৭ সালে দেশের প্রথম রাষ্ট্রায়ত্ত ব্যাংক হিসেবে ব্যাংক মেলি ইরান প্রতিষ্ঠা করে। ১৯৩০ সালের ৩০ মে এটি ইরানের কেন্দ্রীয় ব্যাংকের দায়িত্ব নেয় এবং এটি এর বাণিজ্যিক ব্যাংকিং কার্যক্রমও অব্যাহত রাখে। মেলি ব্যাংকের মুখ্য উদ্দেশ্য ছিল সরকারের আর্থিক লেনদেন সম্পাদনে সহায়তা করা এবং দেশের মুদ্রা ছাপানো ও বাজারে প্রবর্তন করা। পরবর্তীতে, ইরান সরকারের স্বর্ণ মজুদ এবং ব্যাংকিং ব্যবস্থা তদারকির দায়িত্বও এই ব্যাংকে দেয়া হয়। দীর্ঘ তিন দশকেরও বেশি সময় ধরে ব্যাংক মেলি ইরান ইরানের কেন্দ্রীয় ব্যাংকের দায়িত্ব পালন করেছে।
সাধারন পরিষদ
ইরানের কেন্দ্রীয় ব্যাংকের সাধারণ পরিষদ নিম্নোক্ত সদস্য নিয়ে গঠিত:
গভর্নর
ইরানের কেন্দ্রীয় ব্যাংকের গভর্নর রাষ্ট্রপতি কর্তৃক মনোনীত এবং ব্যাংকের সাধারণ পরিষদ দ্বারা নিশ্চায়িত হয়ে নিযুক্ত হন। ব্যাংকের ডেপুটি গভর্নরও একই পদ্ধতিতে নিয়োগপ্রাপ্ত হয়। ব্যাংকের বর্তমান গভর্নর আকবর কোমিজনী। ইরানের কেন্দ্রীয় ব্যাংকের গভর্নরদের তালিকা নিম্নরূপ-
উদ্দেশ্য ও কার্যাবলী
ইরানের কেন্দ্রীয় ব্যাংকের চারটি প্রধান উদ্দেশ্য বা লক্ষ্য হচ্ছে:
বর্ণিত লক্ষ্যসমূহ অর্জনের জন্য কেন্দ্রীয় ব্যাংক নিম্নলিখিত কার্যাবলী সম্পাদন করে:
পেমেন্ট সিস্টেম
২০০৫ সালে ইরান সরকার ইরানের কেন্দ্রীয় ব্যাংকসহ অন্যান্য ইরানি ব্যাংকসমুহকে (বেশিরভাগ রাষ্ট্রীয় মালিকানাধীন), ঐ বছরের মার্চ মাসের মধ্যে ইরানে সম্পূর্ণরূপে ই-মানি চালু করার জন্য প্রয়োজনীয় সমস্ত অবকাঠামো (নিয়ন্ত্রক, হার্ডওয়্যার, সফ্টওয়্যার) স্থাপন করতে নির্দেশ দিয়েছিল। যদিও এই পরিকল্পনা এখন পুরপুরি বাস্তবায়ন সম্ভব হয়নি, এই পরিকল্পনা এখন চলমান। বর্তমানে, ইরানে ডেবিট এবং ক্রেডিট কার্ডের ব্যবহার খুব জনপ্রিয়, যে কারনে এখানে ই-বাণিজ্য বৃদ্ধি পাচ্ছে। তবে ইরান মূলত এখনো নগদ-ভিত্তিক অর্থনীতিতেই থেকে গেছে।
ইরানের কেন্দ্রীয় ব্যাংক প্রকৃত সময়ে দেশের আন্তঃব্যাংকিং লেনদেন নিষ্পত্তির জন্য রিয়েল টাইম গ্রস সেটেলমেন্ট ব্যবস্থা চালু করেছে। ২০০৭ সালের আগে দেশের ছোট-বড় যাবতীয় আন্তঃব্যাংকিং লেনদেন এই মাধ্যমে সম্পূর্ণ হত। পরবর্তীতে, ২০০৭ সালে কেন্দ্রীয় ব্যাংক 'খুচরা তহবিল স্থানান্তর' পদ্ধতি চালু করে। এরপর থেকে বড় মূল্যের লেনদেনগুলো 'রিয়েল টাইম গ্রস সেটেলমেন্ট' ব্যবস্থার মাধ্যমে এবং ছোট মূল্যের লেনদেনগুলো 'খুচরা তহবিল স্থানান্তর' ব্যবস্থার মাধ্যমে নিষ্পন্ন করা হচ্ছে। ব্যাংকিং ব্যবস্থার উন্নয়নের সাথে সাথে ইরানের ব্যাংকিং ব্যবস্থারও উন্নয়ন করা হচ্ছে। ইরানে আর্থিক প্রযুক্তির ব্যবহার দিন দিন বৃদ্ধি পাচ্ছে।
বৈদেশিক মুদ্রা রিজার্ভ
বৈদেশিক মুদ্রা এবং সোনার রিজার্ভ: $১২৫.৯ বিলিয়ন (২০১৫), $১১১.৬ বিলিয়ন (২০১৪), $৬৮.০৬ বিলিয়ন (২০১৩), $৭৪.০৬ বিলিয়ন (২০১২), $ ১১০ বিলিয়ন (২০১১), $ ৮০ বিলিয়ন (২০১০), $৪০ বিলিয়ন (২০০৫)। ২০০৭ সালে মজুদের ১০% সোনাতে, ২০% মার্কিন ডলারে এবং বাকী অংশ ইউরোসহ অন্যান্য প্রধান বৈদেশিক মুদ্রায় সংরক্ষণ করা হতো। ২০০৯ সালে ইরানের রাষ্ট্রপতি মাহমুদ আহমাদিনেজাদ মার্কিন ডলারের মজুদ ইউরোর দ্বারা প্রতিস্থাপন করার ঘোষণা দেন, যেটি ইরানকে মার্কিন ব্যাংকিং ব্যবস্থা থেকে আলাদা করতে সহায়তা করবে।
প্রকাশনাসমূহ
ইরানের কেন্দ্রীয় ব্যাংক অর্থনৈতিক প্রবণতা, বুলেটিন, বার্ষিক পর্যালোচনা প্রতিবেদন, অর্থনৈতিক প্রতিবেদন এবং উদ্বৃত্তপত্রসহ সাধারণ জনগন এবং বিশেষজ্ঞদের জন্য বিভিন্ন সাময়িকী প্রকাশ করে। অন্যান্য প্রকাশনাগুলির মধ্যে বুকলেট, মনোগ্রাফ এবং প্রচারপত্র অন্তর্ভুক্ত রয়েছে। এই প্রকাশনাসমূহের অনেকগুলির ইংরেজী মাধ্যম পাওয়া যায়।
ডিব্রুগড়
ডিব্রুগড় আসামের অন্যতম বৃহৎ শহর ও ডিব্রুগড় জেলার সদর শহর। ডিব্রুগড় আসামের পূর্বে এবং অরুণাচল প্রদেশের সীমান্তে অবস্থিত। ডিব্রুগড় ভারতের চা নগরী নামে পৃথিবী বিখ্যাত। ডিব্রুগড় আসামের রাজধানী গৌহাটি থেকে ৩৪৯ কিলোমিটার উত্তর-পূর্বে অবস্থিত।
নামকরণ ও ইতিহাস
ডিব্রুগড় নামটি অসমীয়ার দুটি শব্দ 'ডিব্রু' (ডিবারু-একটি নদীর নাম) ও 'গড়' (অর্থ-প্রাচীর বা কেল্লা) মিলে গঠিত হয়েছে। একসময় অহম রাজত্বকালে ডিবারু নদীর তীরে একটি কেল্লা ছিলো এর কারণেই এই নামের উৎপত্তি।
জলবায়ু
Dibrugarh has a humid subtropical climate (Köppen climate classification Cwa) with extremely wet summers and relatively dry winters.
ওয়াঞ্চো নাগা
ওয়াঞ্চো হল ভারতের অরুণাচল প্রদেশ রাজ্যের লংডিং জেলার পাটকাই পাহাড়ে বসবাসকারী নাগা আদিবাসী। সাংস্কৃতিকভাবে তারা নাগা, জাতিগতভাবে তারা অরুণাচল প্রদেশের নক্টে এবং নাগাল্যান্ডের কোন্যাকের সাথে সম্পর্কিত। ওয়াঞ্চো এবং কোন্যাক জাতির মানুষ আজও একই ধরনের নাম ব্যবহার করেন, কোন্যাক হল নাগাল্যান্ডের বৃহত্তম উপজাতি। ওয়াঞ্চোর ইতিহাসের বেশিরভাগই বর্তমান নাগাল্যান্ডের উপর ভিত্তি করে পাওয়া যায়। আজও, অরুণাচলের ওয়াঞ্চো অধ্যুষিত এলাকায় এবং মোন নাগাল্যান্ডের কোন্যাক অধ্যুষিত এলাকায় একই নামের গ্রাম রয়েছে যেমন লংকেই গ্রাম। ওয়াঞ্চো ভাষাটি উত্তর নাগা ভাষার অধীনে তিব্বত-বর্মা পরিবারের অন্তর্গত
নক্টে এবং কোন্যাকের একটি ছোট অংশের সাথে ওয়াঞ্চো এখনও সর্বপ্রাণবাদের বিশ্বাস ধরে রেখেছে, যেটি অন্যান্য নাগা থেকে ভিন্ন। এই সর্বপ্রাণবাদী ওয়াঞ্চোরা রং এবং বাউরাং নামে দুটি শক্তিশালী দেবতার অস্তিত্বে বিশ্বাস করে।
ওয়াঞ্চোদের মধ্যে কিছু মানুষ খ্রিস্টধর্মের অনুসারী, যাদের মধ্যে অনেকেই ব্যাপটিস্ট বা ক্যাথলিক সম্প্রদায়ের অন্তর্ভুক্ত। খ্রিস্টধর্ম গ্রহণের সাথে মূলত নাগাল্যান্ডের নাগাদের তুলনামূলক প্রভাবের সম্পর্ক রয়েছে। সেই সাথে নরমুণ্ড শিকারের প্রতি দৃষ্টিভঙ্গির পরিবর্তনও রয়েছে। যাইহোক, এর ফলে তাদের ঐতিহ্যবাহী সংস্কৃতির অনেক দিক হ্রাস পেয়েছে, যেগুলি ধর্মের সাথে দৃঢ় সম্পর্কযুক্ত।
২০০১ সালের আদমশুমারিতে, ওয়াঞ্চোদের মাত্র ১০% হিন্দু এবং অন্য ১৬% সর্বপ্রাণবাদী (২০১১ সালের আদমশুমারি অনুসারে ২.৫৫% হিন্দু এবং ০.৫% সর্বপ্রাণবাদী)।
সংস্কৃতি
ওয়াঞ্চো উপজাতির মধ্যে উল্কি একটি প্রধান ভূমিকা পালন করে। ঐতিহ্য অনুসারে, একজন মানুষ তার দুই হাত দুই পা এবং পুরো মুখের ওপর উল্কি আঁকে, তবে চোখ এবং ঠোঁটের চারপাশের কিছু অঞ্চল বাদ দিয়ে। মহিলারা গলায় মালা এবং হাতে চুড়ি পরে, পাশাপাশি কিছু হালকা উল্কিও আঁকে।
ওয়াঞ্চোদের প্রধান উৎসব হল ওরিয়া, এটি মার্চ থেকে এপ্রিলের মধ্যে চলা একটি উৎসব, যেটি প্রার্থনা, গান এবং নৃত্যের সঙ্গে ছয় থেকে বারো দিন ধরে চলে। গ্রামবাসীরা শুভেচ্ছা ও মঙ্গলকামনার চিহ্ন হিসেবে বাঁশের নলে ভরা ভাত থেকে প্রস্তুত বিয়ার বিনিময় করে। তারপর গ্রামের প্রধানকে সম্মানের চিহ্ন হিসাবে শুয়োরের চামড়া দেওয়া হয়। এই উৎসবের অঙ্গ হিসেবে ঝুম চাষ করে ধান বপন করা হয়, শুকর, মহিষ এবং গয়াল বলি দেওয়া হয় এবং প্রতিটি মুরুংয়ে (যৌথ শয়নালয়ে) ভোজের আয়োজন করা হয়। তাই এই উৎসব বেশ কয়েক দিন ধরে চলতে থাকে। ছেলে এবং মেয়েরা, আনুষ্ঠানিক পোশাক পরে, ওরিয়ার সময় গান এবং নাচ করে। ওরিয়ার সময় লাগানো একটি দীর্ঘ আনুষ্ঠানিক খুঁটি "জংবান"কে ঘিরে চারপাশে সকলে নাচে। প্রতি বছর ১৬ ফেব্রুয়ারি ওয়াঞ্চো ওরিয়া উৎসব হিসেবে পালিত হয়।
জীবনধারা
ওয়াঞ্চোরা ঐতিহ্যগতভাবে বয়স্ক সর্দারদের একটি পরিষদ দ্বারা শাসিত হয়, যা ওয়াংহাম বা ওয়াংসা নামে পরিচিত।
বেশিরভাগ প্রতিবেশী উপজাতির মতো, ওয়াঞ্চোরা কাঠ এবং বাঁশ দিয়ে ঘর তৈরি করে এবং ছাদগুলি শুকনো পাতা দিয়ে ছাওয়া থাকে। মুরুং নামে পরিচিত শয়নালয়গুলি এমন একটি কাঠামো যেখানে ছেলেদেরকে তাদের পিতা পুরুষ হয়ে উঠতে প্রশিক্ষণ দেয়। যদিও ছেলেদের মত মেয়েদের কোন মুরুং নেই, তবুও তারা সকলে একটি বড় বাড়িতে, একজন বৃদ্ধা মহিলার আশ্রয়ে ঘুমোয়।
স্কা-বা-দ্পাল-ব্র্ত্সেগ্স
স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
জন্ম ও পরিবার
স্কা-বা-দ্পাল-ব্র্ত্সেগ্সের জন্ম লাসা শহরের উত্তরে ফেনবো উপত্যকার স্কা-বা নামক গ্রামে। তাঁর পিতার নাম স্কা-বা-ব্লো-ল্দান এবং মাতার নাম 'ব্রো-ব্জা-ম্দ্জেস-মা।
শিক্ষা
স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের নির্দেশে চ্লোগ-রো-ক্লু'ই-র্গ্যাল-ম্ত্শানের সাথে ভারত গিয়ে বিমলমিত্রকে তিব্বতে আমন্ত্রণ জানিয়ে নিয়ে আসেন। পরবর্তীকালে সম-য়ে বৌদ্ধবিহারে তিনি বিমলমিত্রের নিকট হতে শিক্ষালাভ করেন।
রচনা
স্কা-বা-দ্পাল-ব্র্ত্সেগ্স সম-য়ে বৌদ্ধবিহারের অন্যতম বিখ্যাত অনুবাদক বা লো-ৎসা-ওয়া ছিলেন। তিনি ক্রিয়াতন্ত্রযান, চর্যাতন্ত্রযান ও যোগতন্ত্রযানের ওপর বহু সূত্র ও তন্ত্র রচনা করেন। জ্ঞানগর্ভ ও বিদ্যাকরসিংহের সাথে তিনি প্রজ্ঞাপারমিতা ও হরিভদ্র রচিত অভিসময়ালঙ্কারের ওপর রচিত টীকা স্ফূটার্থ অনুবাদ করেন। তিনি জিনমিত্রের সাথে বসুবন্ধু রচিত অভিধর্মকোষ অনুবাদ করেন। ভারতীয় পণ্ডিত সর্বজ্ঞদেবের সাথে তিনি বোধিচর্যাবতার অনুবাদ করেন। এছাড়াও তিনি অভিধর্মসনুচ্চয় অনুবাদ করেন এবং ল্তা-রিম-স্নাং-বা-ব্চু-ব্দুন-পা নামক গ্রন্থ রচনা করেন। নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা  রচনা করেন । তিনি ও বিমলমিত্র অতিযোগযানের উপদেশবর্গ শিক্ষার সতেরো তন্ত্রের অন্যতম তন্ত্র স্কু-গ্দুং-বার-বা অনুবাদ করেন।
কুর্দিস্তান
কুর্দিস্তান (کوردستان ,Kurdistanê ; ইংরেজি ভাষায়: Kurdistan; অর্থ “কুর্দিদের দেশ” ) মধ্যপ্রাচ্যে অবস্থিত ভৌগোলিক ও সাংস্কৃতিকভাবে একতাবদ্ধ একটি অঞ্চল। এখানকার সংখ্যাগরিষ্ঠ জনগণ কুর্দি জাতির লোক, যারা কুর্দি ভাষায় কথা বলে ও কুর্দি সংস্কৃতি লালন করে।
সেলজুক তুর্কি সুলতান সাঞ্জার সম্ভবত সর্বপ্রথম ১২শ শতকে কুর্দিস্তান নামটি সরকারীভাবে ব্যবহার করেন। তিনি সেসময় কুর্দিদের আবাসভূমি বিজয় করেছিলেন এবং কুর্দিস্তান নামের একটি প্রদেশ গঠন করেছিলেন। এর রাজধানী ছিল বাহার শহর, যা বর্তমান ইরানি হামাদান শহরের কাছেই অবস্থিত।